มันนี่ทูเดย์
ตั้งหน่วยรับเรื่องร้องเรียน
29 ต.ค. 2565

ตั้งหน่วยรับเรื่องร้องเรียน
นายประสงค์ พูนธเนศ อธิบดีกรมสรรพากร เปิดเผยว่า กรมสรรพากรได้ตั้งหน่วยงานขึ้นเป็นกรณีพิเศษ เพื่อรับเรื่องราวร้องทุกข์จากประชาชนที่ลงทะเบียนขอรับสวัสดิการจากรัฐจำนวน 8.3 ล้านคน แต่ถูกตัดสิทธิ 2.3 แสนคน เนื่องจากมีคุณสมบัติไม่ครบถ้วนหลังจากที่ได้ตรวจสอบประวัติทางด้านรายได้และเงินฝาก พร้อมกับตรวจสอบข้อมูลกับกระทรวงมหาดไทย นอกจากนี้ ยังมีประชาชนส่วนหนึ่งที่ไปใช้สิทธิ แต่ไม่ได้รับสิทธิ และพบว่ามีประชาชนส่วนหนึ่งถูกหลอกเอาชื่อจากบัตรประชาชนและทะเบียนบ้านไปให้บุคคลอื่นเข้ามาสวมสิทธิรับผลประโยชน์แทน
ประมูลเครื่องบินแอร์บัส 
น.ส.รื่นวดี สุวรรณมงคล อธิบดีกรมบังคับคดี เปิดเผยว่า ในวันที่ 22 ธ.ค.นี้ จะประกาศขายทอดตลาดทรัพย์สิน เครื่องบิน AIRBUS A 310-222 จำนวน 1 ลำ โดยราคาประเมินเบื้องต้นอยู่ที่ 30 ล้านบาท ซึ่งจะดำเนินการเปิดการประมูลที่หลุมจอดเครื่องบิน 104 ณ ท่าอากาศยานดอนเมือง ทั้งนี้ ผู้ที่สนใจประมูลจะต้องวางหลักประกันการเข้าสู้ราคาจำนวน 2.5 ล้านบาท